open-index/open-wikipedia-markdown huggingface dataset:
Profeten (film)

***Profeten*** (originaltittel: *Un prophète*) er et fransk kriminal-drama regissert av Jacques Audiard. 

Audiard hevder at filmen forsøker å «skape ikoner, bilder for mennesker som ikke har bilder, araberne i Frankrike». Han har og uttalt at filmen «ikke har noe å gjøre med hans syn på samfunnet», og er fiksjon.

## Handling
Den unge analfabeten Malik El Djebena (Tahar Rahim) blir dømt til seks års fengsel, der han kommer i kontakt med den korsikanske mafiaen, ledet av Luciani, som styrer de innsatte. Malik tøffer seg opp mens han soner, og vinner tillit hos mafiaen. Etter at Malik dreper medfangen Reyeb på Lucianis ordre, ordner Luciani permisjoner for Malik, der han utfører oppdrag (inklusive drap) for mafiaen. Malik lærer seg etterhvert å lese, og utvikler sitt eget nettverk og egen makt, til han slutt ikke lenger er på Lucianis side. 

## Roller
* Tahar Rahim som Malik El Djebena 
* Niels Arestrup som César Luciani
* Alaa Oumouzoune som Rebelled prisoner
* Adel Bencherif som Ryad
* Gilles Cohen som Prof
* Salem Kali som Le prisonnier mutin
* Pascal Henault som Ceccaldi (un corse)
* Sonia Hell som Une matonne
* Reda Kateb som Jordi
* Jean-Philippe Ricci som Vettori
* Jean-Emmanuel Pagni som Santi

## Produksjon
Filmens manus, omskrevet av Jacques Audiard og Thomas Bidegain, ble gitt til de av en produsent, mens ideen om å filme i et fengsel fikk Audiard etter en filmvisning han hadde i et fengsel, og han så de forholdene de hadde.

Audiard ga rollen som Luciani til Niels Arestrup, som hadde spilt i Audiards forrige film. Han møtte Tahar Rahim da de delte en bil fra et annet filmsett. For st filmen skulle være mest mulig realistisk, ble tidliger innsatte brukt som konsulenter og statister. 

## Mottagelse
Filmen er møtt med overveldende positive anmeldelser.

*Profeten* vant Grand Prix under Cannes filmfestival i 2009. Under den 53. London Film Festival, vant den prisen for beste film. Filmen vant BAFTA for beste fremmedspråkelige film. Den ble nominert til en Oscar i kategorien beste fremmedspråkelig film.

## Referanser


## Eksterne lenker
*
Sergej Tsjerepanov

**Sergey Petrovitsj Tsjerepanov** (russisk: Сергей Петрович Черепанов; født 25. januar 1986) er en kasakhstansk langrennsløper.

Han debuterte i verdenscupen i langrenn 21. november 2004, og hans beste individuelle verdenscup-plassering er en 3.-plass i 15&nbsp;km klassisk fra 2008.

Tsjerepanov deltok i Vinter-OL 2006 og representerte også Kasakhstan under Vinter-OL 2010 og i 2014.

## Referanser


## Eksterne lenker
*
Lenzerheide

**Lenzerheide** (retoromansk: *Lai*) er en by i kommunen Vaz/Obervaz i Graubünden i Sveits. Lenzerheide ligger ved riksvei 3, rundt 15 kilometer sør for Chur.
Stedet Lenzerheide / Lai deler samme tyske navn som området det ligger i. Dette området kalles på retoromansk Planoiras da Lantsch / Planiras da Lontsch, og er rett nord for Albula-dalen / Val d´Alvra.

Lenzerheide er et populært vintersportssted. 9. – 13. mars 2005 ble sesongavslutningen i verdenscupen i utfor i 2004/2005 arrangert her.

## Høysletta Lenzerheide / Planoiras da Lantsch

Dette området bærer det samme tyske navnet som selve stedet Lenzerheide / Lai som ligger her. Høysletta strekker seg fra Parpan og Valbella i nord og ca 6-7 km til Albula-dalen / Val d´Alvra lenger sør. Dette området er en ca 1 km bred dal, og nord for denne høyereliggende dalen ligger kantonshovedstaden Cuera / Chur. 


Lenzerheide 005.jpg|Lai / Lenzerheide
Parpan Dorf.JPG|Parpaun / Parpan
Valbella See.jpg|Valbella
Lain_Ansicht.jpg|Lain
Zorten.jpg|Zorten
Muldain2.jpg|Muldain


## Eksterne lenker
*
VfL Wolfsburg (kvinner)

**[[VfL Wolfsburg]]s** kvinnefotballag er et tysk fotballag som spiller i Bundesliga for kvinner. Laget har eksistert som del av Wolfsburg siden 2003.

## Historie
Allerede i 1973 ble det spilt fotball i Wolfsburg. VfR Eintracht Wolfsburg fikk da et kvinnelag. Laget debuterte i sluttspillet i det tyske mesterskapet først i 1982 og i cupen året før. I 1984 greide laget sin største bedrift, å komme til finalen i cupen. Den tapte de imidlertid mot SSG 09 Bergisch Gladbach med 0–2. I serien lyktes laget aldri å komme lenger enn kvartfinale før sammensåingen.

I 1990 var Eintracht Wolfsburg et av de grunnleggende medlemmene av Bundesliga. De endte i regionalgruppe Nord, der de var middelhavsfarer, og mot slutten rett over nedrykksstreken. I kvalifiseringen til felles Bundesliga tapte Eintracht mot blant andre Turbine Potsdam, og rykket ned. Ettersom klubben ble slått konkurs uansett, dro fotballspillerne til Wendschotter SV. I den nest øverste divisjonen var de knusende overlegne. De tapte én kamp (0–1), og fikk 121–1 i målforskjell. Tilbake i Bundesliga begynte de som før, først med midt på tabellen, og så nedover. I 2003 ble kvinnelaget overdratt til VfL Wolfsburg. Dette medførte imidlertid ingen øyeblikkelig sportslig suksess, og i andre sesong med ny klubb rykket laget ned. Laget rykket rett opp, og har siden holdt seg midt på tabellen.

I 2010 signerte klubben Melissa Wiik fra Stabæk, som dermed ble den andre norske kvinnelige fotballspilleren i Tyskland. Wolfsburg tapte bare tre av de 11 kampene i vårsesongen, og avanserte dermed til femteplass, deres beste plassering i Bundesligaen gjennom tidene. Etter sesongen forsterket Wolfsburg ytterligere, etter at den andre norske spilleren i Tyskland, Leni Larsen Kaurin, ble enig med en kontrakt fra juli 2010. Caroline Graham Hansen gikk til Wolfsburg i 2014, Kristine Minde i 2018, Ingrid Syrstad Engen i 2019 og Karina Sævik i 2020.

## Spillerstall
oppdatert 26. september 2025

## Norske spillere
* Melissa Wiik (2010–2011)
* Leni Larsen Kaurin (2010–2012)
* Caroline Graham Hansen (2014–2019)
* Synne Jensen (2015–2016)
* Marie Dølvik Markussen (2017)
* Kristine Minde (2018–2020)
* Ingrid Syrstad Engen (2019–2021)
* Karina Sævik (2020–2021)
* Justine Kielland (2024–)
* Guro Bergsvand (2025–)
* Thea Bjelde (2025–)

## Meritter
Mesterligaen i fotball for kvinner
*Mester: 2013, 2014
**Andreplass: 2016, 2018, 2020
Bundesliga
*Mester:2012–13, 2013-14, 2016-17, 2017-18, 2018-19, 2019-20
DFB-Pokal:
*Mester:2012–13, 2014–15, 2015–16, 2016–17, 2017–18, 2018–19, 2019–20
**Andreplass:-

## Referanser


## Eksterne lenker
*
Sacatepéquez

**Sacatepéquez** er et departement i Guatemala, landets minste i areal. Departementet har 248&nbsp;019 innbyggere (2002), og et areal på 465&nbsp;km². Det grenser til departementet Guatemala i nord og i øst, til Escuintla i sør og til Chimaltenango i vest. Hovedstaden er Antigua Guatemala. En annen viktig by er Ciudad Vieja.

Departementet er delt inn i følgende 16 kommuner:

## Referanser


## Eksterne lenker
* Viajeaguatemala: Sacatepéquez (Besøkt 16. desember 2012)
* Kommuner (kart) (Besøkt 16. desember 2012)
Vidi Aquam

**Vidi Aquam**  er en sang som synges i den delen av en katolsk messe hvor menigheten bestenkes med vievann forut for en katolsk messe, eller som et tidlig ledd i messens første del ordets liturgi, dette da i den nye messen "Novus Ordo". I den gamle tridentinske messen som ble brukt i latinsk ritus før det annet vatikankonsil ble dette ritualet brukt hver søndag når det ble feiret høymesse.

## Latinsk Tekst
Vidi aquam egredientem de templo,.*<br />*
a latere dextro, alleluia:.*<br />* 
et omnes, ad quos pervenit aqua ista,.*<br />*
salvi facti sunt, et dicent, alleluia, alleluia..*<br />*

V. Confitemini Domino quoniam bonus:.*<br />*
R. Quoniam in saeculum misericordia eius..*<br />*

V. Gloria Patri, et Filio, et Spiritui Sancto:.*<br />*
R. Sicut erat in principio, et nunc, et semper,.*<br />*
et in saecula sæculorum. Amen..*<br />*

## Norsk tekst
Jeg så vann komme ut fra tempelet,.*<br />*
på den høyre siden, Halleluja.*<br />*
og alle de som vannet så ble reddet,.*<br />*
og skal si, Hallelujah, Hallelujah.*<br />*

V. Gi pris til Herren, for Han er god,.*<br />*
R. For Hans godhet varer for evig.*<br />*

V. Ære være Faderen, og sønnen, og Den hellige ånd.*<br />*
R. Som det var i opphavet, så nå, så alltid, og i all evighet Amen
Hammarby IF DFF

**[[Hammarby IF|Hammarby Idrottsforening]] damfotbollsförening** er kvinnefotballaget til den svenske klubben Hammarby IF fra Stockholm. Hammarby var et av to lag som hadde vært i Damallsvenskan siden den startet opp, men rykket ned for første gang etter 2011-sesongen.

## Historie
Hammarbys kvinnelag startet allerede i 1970. Laget markerte seg først i 1981, da den svenske cupen i fotball for kvinner startet opp. Laget kom til finalen, men tapte. Denne bedriften med finaletap gjentok de i 1982 og 1983. Mens 1984 ikke resulterte i noe, vant Hammarby det svenske mesterskapet i 1985.

Hammarby kvalifiserte seg uten problemer til den nyoppstartede Damallsvenskan i 1988. Imidlertid ble de ingen umiddelbar hit i serien, og de første sesongene lå de over nedrykkstreken og under midten. Det forandret seg gradvis i 1991, da Hammarby kom på sjetteplass. De gjentok sjetteplassen i to år, før de overrasket alle med en andreplass i 1994. Denne andreplassen var første gang de var beste stockholmslag siden første sesong (da de også var det eneste). Hammarby, med Pia Sundhage som profil, etablerte seg blant de fire beste fram til 1999, da de igjen tilhørte nedre del av tabellen. Et lite oppsving fra 2002 ebbet ut i 2005, og siden har de holdt seg mellom 7.- og 9.-plass. I 2010 var imudlertid Hammarby farlig nær nedrykk, og i 2011 rykket laget ned for første gang. Laget hadde da vært 24 sesonger på rad i Damallsvenskan.

## Spillerstall
*oppdatert 7. juli 2025.* 

### Utlånte spillere

(hos Växjö DFF til 31. desember 2025)

## Meritter
### Damallsvenskan
* Seriemesterskap (2): 1985, 2023

### Cupen
* Cupmesterskap (3): 1994, 1995, 2022–23

## Referanser


## Eksterne lenker
*
Jan Kvalheim

**Jan Kvalheim** (født 1963) er en norsk volleyballspiller som var aktiv fra 1979 til 2000. Han hadde også karriere i utlandet.

## Idrettsutøver
Han har representert Norge i volleyball i Sommer-OL 1996 og Sommer-OL 2000. Sammen med Bjørn Maaseide har han vunnet EM-gull i 1994, EM-sølv i 1993, 1997 og 1998, og EM-bronse i 1999. De vant også VM-gull i sesongen 1994-1995 og har 7 seire på World Tour.

Han spilte profesjonell volleyball i Frankrike og Italia på 1980- og 1990-tallet – i Arago Sète (1984–1989) og AS Cannes (1989–1992) og Sidis Baker Falconara (1994). Han har vært med og vunnet to seriemesterskap med AS Cannes, og et cupmesterskap med Arago de Sète. Han har 125 landskamper for Norge i innendørs volleyball.

## Senere karriere
Kvalheim la opp sandvolleyballkarrièren etter Sommer-OL 2000, og har i ettertid arbeidet for Olympiatoppens Utøverkomité og selskapet World Event. Kvalheim har også hatt oppdrag for NRK i forbindelse med Idrettsgallaen og *[[Mesternes mester|Mesternes Mester]]*. Under Sommer-OL 2020 og 2024 var han kommentator for sandvolleyball for Discovery Norway. 

Kvalheim var rådgiver for fotballspillerne John Arne Riise og Rune Almenning Jarstein.

I 2010 var deltaker i NRK-serien *[[Mesternes Mester]]*.

## Referanser


## Eksterne lenker
* 
* 
*  Kvalheim i Beach Volleyball Database
Tao Yuanming

**Tao Yuanming** (kinesisk: 陶渊明, pinyin: *Táo Yuānmíng*, Wade–Giles: *T'ao2 Yüan1-ming2*; stilnavn *Yuanliang* 元亮, også kjent som **Tao Qian** (陶潛, pinyin: *Táo Qián*, Wade-Giles: *T'ao Ch'ien*, født 365 i Jiujiang i Kina, død 427) var en kinesisk poet som under det østlige Jin-dynastiet. 

## Liv og virke
Hans familie var fattig, men velutdannet, noe som gjorde det mulig for Tao å studere noveller og klassisk konfuciansk litteratur. 

Tao begynte i 392 å virke som lokal mandarin og hadde forskjellige embeder frem til 406 da han fratrådte som guvernør av P'eng-tse. Tao vantrivdes med all korrupsjon og trakk seg tilbake til sin gård der han levde resten av sitt liv med sin familie. Han tilbragte sin tid med jordbruk, poesi og vin. Hans poesi berører primært naturen og livet sett gjennom bondens øyne, men tar også opp politiske og filosofiske spørsmål på et svært enkelt og jordnært vis. Han sies å ha skrevet sin poesi med et klart sinn noe som tillot ham å formidle sann poesi. 

Hans kanskje mest innflytelserike verk er den korte *[[Fortellingen om ferskenblomstkilden]],* der Tao gir sin versjon av et jordisk paradis. *Ferskenblomstringskilden* (桃花源, *Tao Hua Yuan*) er senere blitt et standard uttrykk på kinesisk for utopia. 

## Referanser


## Oversatte verker
* Meng Erdong (red.): Tao Yuanming Ji Yi Zhu ISBN 7-80626-064-1.
* Wu Zheshun (red.): Tao Yuanming Ji ISBN 7-80520-683-X
* David Hinton (oversetter): *The Selected Poems of T'ao Ch'ien*, Copper Canyon Press, 1993 ISBN 1-55659-056-3.
* Pohl (oversetter): *Der Pfirsichbluetenquell*. Bochum University Press 2002.
* A.R. Davis, A.R.: *T'ao Yuan-ming*, Hongkong, 1983. 2 bind
* *The Poetry of Ta'o Ch'ien*, translated with commentary and annotation by James Robert Hightower, Oxford, Clarendon Press 1970.
* *Berättelsen om Persikoblomkällan*, Kinarapport nr 4 2003
* *Biografi över herr Fempilsträd*, Orientaliska Studier nr 100-101 1999, s 80-81.

## Litteratur
*James R. Hightower: «The Fu of T'ao Ch'ien», i *[[Harvard Journal of Asiatic Studies]]*, Bind 17, Nr. 1/2, 1954, s. 169-230
*James R. Hightower: «Allusion in the Poetry of T'ao Ch'ien», i *Harvard Journal of Asiatic Studies*, Bind 31, 1971, S. 5-27
*Helwig Schmidt-Glintzer: *Geschichte der chinesischen Literatur*, Bern 1990, ISBN 3-406-45337-6
*Xiaofei Tian: *Tao Yuanming and Manuscript Culture: The Record of a Dusty Table*. ISBN 978-0295985534.

## Eksterne lenker
* Project Gutenberg. *[http://www.gutenberg.org/etext/2090 Peach Blossom Shangri-la: Tao Hua Yuan Ji by Qian Tao]*.

## Notater
Tao Yuanming er avbildet i Wu Shuang Pu (無雙 譜, Oversikt over Uforlignelige Helter) av Jin Guliang.
Fulham F.C. Women

**Fulham Football Club Women**, tidligere kjent som **Fulham LFC**, **WFC Fulham** og **Fulham FC Foundation Ladies**, er en kvinnelig fotballklubb fra Fulham i London. Laget spiller kampene sine i treningskomplekset til Fulham FC i Motspur Park, sør-vest i London. Laget er assosiert med herrelaget Fulham FC.

Fotball i Fulham startet med laget **Friends of Fulham**, et lag bestående av assosierte og fans av Fulham, som vant cupfinalen i 1985. Da dette laget ble lagt ned, så Fulham FC det som nødvendig å danne et nytt lag, ettersom kvinnefotball hadde blitt populært i begynnelsen av 90-tallet. I 1993 ble dermed Fulham LFC dannet.

Laget kjempet seg oppover systemet omtrent samtidig som herrelaget. Fulham LFC ble en suksess allerede i 2000, mye på grunn av at Mohamed Al-Fayed profesjonaliserte laget, som fortsatt tilhørte den tredje øverste divisjonen. Laget kom til finalen i cupen allerede i 2001, men tapte for Arsenal LFC. Flere dyktige spillere fra både England og andre steder ble med, og Fulham rykket opp i 2002 med overlegne 234-6 i målforskjell og uten poengtap. De vant også FA-cupfinalen det året. I sin første sesong vant laget Premier League National Division og begge cupene. Det var flere nordmenn involvert i klubben; Gaute Haugenes var trener, og Margunn Haugenes og Marianne Pettersen var spillere. 

Sesongen ble imidlertid avsluttet med at Al-Fayed trakk profesjonellstatusen, og klubben gikk tilbake til å være halvprofesjonell. Fulham var i sin neste sesong relativt sterk, og greide en tredjeplass tre poeng fra seieren. I Mesterligaen 2003-04 kom de til kvartfinalen, der de tapte klart mot 1. FFC Frankfurt. Blant de som forsvant var Margunn og Gaute Haugenes (Marianne Pettersen forsvant allerede i 2002), og de tok med seg Una Nwajei over til Amazon Grimstad. Også Kristy Moore og Katrine Pedersen ble med over til Norge, men de dro til Fløya.

Den halvprofesjonelle statusen førte til spillerflukt, og Fulham rykket stadig nærmere nedrykk. I 2006 trakk Fulham FC seg, og klubben sto på bar bakke, men med National Division-lisens. Imidlertid rykket de ned i 2007. De rykket opp i 2008, men ned igjen i 2009, og igjen i 2010. Som resultat av nedrykket, ble Fulham LFC oppløst.

I 2014 ble klubben opprettet nok en gang som **Fulham FC Foundation Ladies** og ble med i London & South East Regional Women's League. Per 2024–25 sesongen spiller de fortsatt her. I 2018 ble klubben offisielt koblet sammen med Fulham FC og endret navn til **Fulham FC Women**.

## Referanser


## Eksterne lenker
* 
* Historien om Fulham FC Women
Sandefjord Tradisjonelle Karateklubb

**Sandefjord Tradisjonelle Karateklubb** (stiftet i 1985) er en karateklubb fra Sandefjord, som trener Shotokan Karate. De er medlem av NIF, særforbundet Norges Kampsportforbund og JKAN, Japan karate association Norway. Under NM i karate 2009 tok klubben 4 gullmedaljer, 1 sølvmedalje og 2 bronsemedaljer.

STKK er en klubb som drives på frivillig basis.

## Referanser


## Eksterne lenker
*
George Roth

**George Helm Roth** (født 25. april 1911 i Los Angeles, død 31. oktober 1997 i Studio City) var en amerikansk turner. Han representerte Los Angeles Athletic Club (LAAC).

## Resultater
Han deltok i køller (*indian clubs*) under sommer-OL 1932 i Los Angeles, der han fikk gullmedalje. USA vant alle medaljene i denne øvelsen; Philip Erenberg fikk sølv, og William Kuhlemeier bronse.

Han vant mange konkurranser i California, men ble aldri USA-mester i turn.

## Biografi
Roth begynte sin utdanning ved University of California, Berkeley, men måtte avbryte studiene på grunn av Den store depresjonen som rammet USA hardt på 1930-tallet. Han hadde både kone og barn å forsørge. Da han deltok i OL var han fortsatt arbeidsledig, og det sies at han mat fra OL-landsbyen for å ta med hjem til familien. Han skal også ha haiket tilbake til Hollywood, der han bodde, etter OL.

Etter OL fikk han jobb i et program som utgjorde en del av Theodore Roosevelts New Deal. Senere jobbet han som geologisk tegner for Shell Oil i Long Beach, og han fikk senere en Bachelor of science-grad innen geologi og petroleumsteknikk. Fra 1952 jobbet han som selvstendig konsulent, og fant flere olje- og gassfelter i California.

## Referanser


## Eksterne lenker
*
Sun Li

**Sun Li** (kinesisk: 孙犁, født 1913 i Anping i Hebei i Kina, død 11. juli 2002) var kinesisk roman- og novelleforfatter. 

Hans bok *Baiyangdian jishi* fra 1973 ble oversatt til svensk og utgitt samme år som «Den bittra striden. Revolutionsberättelser från Kina». 

Likesom mange av sine kolleger tvang det repressive politiske klimaet i slutten av 1950-årene Sun bort fra forfattervirket, og han kunne først gå tilbake til sitt yrke i 1977, året etter Mao Zedongs død.

## Bibliografi
* *Sun Li Quanji* (Sun Lis samlede verker), 11 bind, 孙犁全集（1-11册), Beijing: People's Literature Press, 2004, ISBN 7-02-004645-2

## Trivia
Sun Li (孫立) er også navnet på en skikkelse i Fortellinger fra myrlandet, men navnene skrives med forskjellige skrifttegn for «Li» og uttalen er også forskjellig på kinesisk.

## Referanser
Biowaz

**Biowaz AS** var et norsk selskap stiftet i 2006, som utviklet og solgte gårdsbaserte biogassanlegg. BioWaz ble i 2009 kåret til et av Nordens mest lovende og innovative selskaper innen miljøteknikksektoren.

Selskapet har ett patent på anordning ved anlegg for utvinning av biogass fra biologisk materiale utviklet av oppfinneren Thor Olav Rørheim og videreutviklet av Tilmann Hettasch. Selskapet var eid av Gaviota Holding AS og Aic Holding AS, med Forskningsrådet, Enova, Norges miljø- og biovitenskapelige universitet og Innovasjon Norge som partnere. Hovedkontoret lå på Haslum i Bærum.

Biowaz sitt 1. pilotanlegg ligger i Halden og produserer biogass av gjødsel og annet organisk avfall. 

Prosjektet er støttet av Enova og Forskningsrådets «Renergiprogram», samt Innovasjon Norge i Østfold.

Biowaz var ett av 25 selskaper som ble valgt til å holde presentasjon på Stockholm Cleantech Venture Day av Cleantech Scandinavia i 2009.

I 2011 gikk selskapet konkurs. Patentet på BioWaz®-teknologien for gårdsbaserte biogassanlegg ble kjøpt opp av Hugaas Gruppen, som bevarte navnet og fordelte det på datterselskapene Hugaas Biogass og BioWaz Group.

## Referanser


## Eksterne lenker
* Biowaz AS
Wang Meng

**Wang Meng** er navnet til flere personer:

*Wang Meng (tidlige Qin) (王猛, 325–374), statsminister under det tidlige Qin
*Wang Meng (maler) (王蒙, 1308–1385)
*Wang Meng (forfatter) (王蒙, 1934– ), kinesisk kulturminister og forfatter
*Wang Meng (skøyteløper) (王濛, 1985– ), kinesisk kortbaneløper
*Wang Meng (kunstløper) (王蒙, 1991– )
Wang Meng (forfatter)

**Wang Meng** (kinesisk: 王蒙, pinyin: *Wáng Méng*, født 1934 i Beijing i Kina) er en kinesisk forfatter og tidligere kulturminister.

I en alder av 14 år ble han medlem av kommunistpartiet og i mars 1949 medarbeider i Det nye demokratiske ungdomsforbunde. Hans debutroman «Lenge leve ungdommen» kom ut i 1953. Etter å ha arbeidet i flere år på mange forskjellige distriktskontorer hadde han oppdaget visse mangler. Derfor publisrte han i 1956, under Hundreblomsterkampanjen, den kritiske kortromanen *Den nye ynglingen i organisasjonsavdelingen* (*Zhuzhibu xinlai de nianqingren*) som kritiserte partiets byråkrati. Han ble anklaget for skittkasting mot Partiet men fikk til å begynne med støtte fra Mao Zedong. Men høsten 1957 begynte antihøyrekampanjen og Wang ble heftig kritisert og stemplet som «høyremann». Han ble sendt ut på landet. I 1963 ble han sendst til provinsen Xinjiang. Han arbeidet på marken om dagene og lærte seg uigurernes språk om kveldene.

I 1971 ble Wang sendt på en kaderskole for å formes til de rette meningene. Etter en tid fikk han oversette uigurske skrifter til kinesisk, og i 1978 lot man ham forfatte igjen og i 1979 fikk han vende tilbake til Beijing. 

Han var Folkerepublikken Kinas kulturminister fra 1986 til 1989.

Han er i dag professor, rådgiver og æresprofessor ved flere kinesiske universiteter.

## Referanser


## Eksterne lenker
*
Su Tong

**Su Tong** (kinesisk: 蘇童, pinyin: *Sū Tóng*, født 1963 i Suzhou i Jiangsu i Folkerepublikken Kina som Tong Zhonggui (童中贵) er en kinesisk forfatter. Mest kjent er fortellingen «Koner og konkubiner». Han har (2010) skrevet syv romaner og over 200 noveller, og en del er blitt oversatt til vestlige språk.

## Verker i utvalg
* Koner og konkubiner, 1990 – senere gjenutkommet under navnet *Den røde lanternen*
* Rice, 1995 (*Mi*)
* My life as Emperor, 2005 (*Wo de diwang shengya*)

## Filmatisering
*Koner og konkubiner* ble filmatisert som *[[Den røde lanternen]]* av regissøren Zhang Yimou i 1991.

## Referanser


## Eksterne lenker
*
Dimitris Khristofias

**Dimitris Khristofias** (gresk: Δημήτρης Χριστόφιας; født 29. august 1946 i Dikomo i Britisk Kypros, død 21. juni 2019 i Nikosia) var en kypriotisk politiker. Han var president i Republikken Kypros fra 28. februar 2008 til 28. februar 2013. Han var leder for det kommunistiske partiet Arbeidernes framskrittsparti (Ανορθωτικό Κόμμα Εργαζόμενου Λαού – Anorthotikó Kómma Ergazómenou Laoú).

## Referanser


## Eksterne lenker
*
Nekropolis (band)

**Nekropolis** er et postpunk-band som ble startet Oslo i mars 1982 av eksilgrekeren Zlat (gitar, synth, vokal, progr) og Math (vokal, synth) fra Oslo. Førstnevnte kom fra rockebandet Medusa og new wave-bandet Lumbago, mens Math hadde sin bakgrunn fra punkband som Squirms og postpunk-duoen LiK, i tillegg til flere fanzine-utgivelser.

## Historie
Duen kalte seg først The New Europeans, men endret navnet til Nekropolis etter en linje på The Clash-sporet «Ghetto Defendant» fra *[[Combat Rock]]* (1982).

Sommeren og høsten '82 spilte Nekropolis inn det som skulle bli deres debutalbum i Zlats eget Weird Studios. Sounden deres var elektronisk og postmoderne, men inspirasjon fra etnisk musikk skinte også gjennom. Sammen med tekster som pekte på politiske temaer som Tyrkias invasjon av Kypros og andre sosiale tabuer som svarte skandinaver og vanskapte mennesker, skilte Nekropolis seg ut og bandet fikk mye oppmerksomhet og ros fra kritikere da albumet ble utgitt i november 1982.

Som duo gjorde de sin live-debut 17. september, sammen med Holy Toy, ved åpningen av nybygget til Statens kunstakademi. Men etter en håndfull konserter – eller multimedia-forestillinger på grunn av alle videoene og lysshow – for å promotere utgivelsen, flyttet Zlat tilbake til Hellas, hvor han ga ut ytterligere to album under sitt eget navn. Math startet det norrøne postpunkbandet  som holdt det gående til 1999.

Inspirert av et ønske fra Hommage Records om å gjenutgi debutalbumet på CD i 2009 bestemte Zlat og Math seg for å gjenforenes for en session ved Lollipop Studios i Thessaloniki, Hellas i juli 2009. I løpet av sommeren og høsten produserte de 14 nye spor, som ble utgitt på CD i februar 2010 på Likvidér Records. Vokalisten The Moron (ex-Betong Hysteria) deltok i studio som tredje medlem og medkomponist.

## Diskografi
**Nekropolis* (Lollipop Records LR 2, LP, november 1982)
**December*, live (Likvidér LIKV 4014, MC-46, august 1984)
**The New Europeans* (Likvidér LIKV 4032, CD, februar 2010)
**Nekropolis* (gjenutgitt med 14 bonusspor, Hommage Records HRCD004, CD, Mars 2010)

## Eksterne lenker
* Nekropolis' nettsted
* UltraPop News
* Rockipedia
Fenghuang (Xiangxi)

**Fenghuang** (kinesisk: 凤凰县; pinyin: *Fènghuáng Xiàn*) er et fylke i det autonome prefekturet Xiangxi i provinsen Hunan i Folkerepublikken Kina.

Befolkningen var på  innbyggere i 1999.

## Beskrivelse
I den vakkert beliggende og uvanlig godt bevarte gamlebyen finner man arkitektoniske perler fra Ming-dynastiets og Qingdynastiets tid, især i miao-stil. Den ny-zealandske forfatteren Rewi Alley (1897-1987) hevdet at den var den vakreste småby i hele Kina. Byen er også kjent som forfatteren Shen Congwens hjembygd, og herfra hentet han ofte motiver til sitt forfatterskap.

Fylket har en etnisk blandet befolkning, og her lever mange skikker og håndsverkstradisjoner fra minoritetsfolkene videre. Over halvparten av befolkningen tilhører miao- og tujiafolkene. 

Fylket var et av sentrene for det mislykkede Miaoopprøret mot mandsjustyret, et opprør som favnet mange minoritetsfolk som medførte en sterk spredning over hele Kina, og utenlands, av flyktende miao-folk og andre. Byen æres i miao-folkets tradisjoner og begravelsesritualer.

## Kulturminner
Fenghuang fylkes gamle festningsverker (*Fenghuang guchengbao*, 凤凰古城堡) – som også omfatter den gamle befestede småbyen Huangsiqiao (黄丝桥古城), den gamle festningen Shujiatang (舒家塘古堡寨), deler av den store sørkinesiske mur og andre festningsbyer og forsvarsanlegg – ble i 2006 oppført på listen over kulturminner i Folkerepublikken Kina.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

## Billedgalleri

File:Fenghuang.jpg|Morgengry ved elven
File:Fenghuang Beautiful Morning.jpg|Morgenstund
File:Wangming Pagoda in Fenghuang 1.jpg|*Wangming*pagoden
File:Wangming Pagoda in Fenghuang.jpg|*Wangming*pagoden
File:鳳凰塔.JPG|*Wangming*pagoden
File:Fenghuang Ancient Town.jpg|Utsyn over gamlebyen
File:Old_buildings_in_Fenghuang.JPG|Gamle bygninger
File:阿拉营集市.JPG|Markedsscene
File:Tian jian ci tang.jpg|Fylkesregjeringens hus
Fil:Hongqiao in Fenghuang.jpg|*Hongqiao*, en bro i Fenghuang
File:虹桥-流浪的狗狗.jpg|Samme bro
File:Men Shen 2.jpg|En dør i byen
File:Men Shen.jpg|En annen husdør
File:Shen Congwen Grave in Fenghuang County.JPG|Shen Congwens grav


## Referanser


## Eksterne lenker
* 
* Die Stadt des Phönix in Hunan 
* Fenghuang Huangsiqiao Old City
Shen Rong

**Shen Rong** (kinesisk: 谌容, født **Shen Derong** (谌德容) i 1936 i Wushan i Sichuan – senere del av Chongqing, død 4. februar 2024) var en kinesisk forfatterinne. 
## Liv og virke
### Bakgrunn
Shen Rong var datter av en lærerinne og en høyesterettsdommer. 
### Karriere
Fra 1952 arbeidet hun i Chongqing som journalist. Hun begynte i 1954 på  russiskstudier ved *Beijing Russian Language Institute* i Beijing. Senere var hun redaktør og oversetter for kinesisk kringkaster  

I 1969 be hun, likesom så mange andre under kulturrevolusjonen, tvunget ut på landet for å arbeide i jordbruket. Hun publiserte sin første roman i 1975, men fikk et gjennombrudd først i 1980 med romanen *Midt i livet*. Den ble overført til film i 1982 (*[[At Middle Age]]*).

Hun døde den 4. februar 2024, i en alder av 88 år.

## Verk oversatt til svensk
* Mitt i livet, 1980 (Ren dao zhongnian)
* Sanning och lögn, 1995 (Zhenzhen jiajia)

## Referanser
Uganda Railways Corporation

**Uganda Railways Corporation** (**URC**) er et parastatlig selskap som eier jernbanene i Uganda. Selskapet ble dannet i 1977 etter at East African Railways Corporation (EARC) ble delt og URC overtok de delene av jernbaneanleggene som lå i Uganda.

Landets jernbanenett er basert på meterspor, en standard for sporvidde som ble innført etter første verdenskrig da området var en britisk koloni og kolonimakten la anleggene i Uganda inn i EARC. Etter nedleggelsen av EARC, har driften vært skadelidende på grunn av uro, borgerkrig og ineffektiv ledelse i landet. Bare den 8 kilometer lange linjen mellom Kampala og Port Bell og den 190 kilometer hovedbanen fra Kampala til den kenyanske grensen ved Tororo er nå i bruk.

## Jernbaneforbindelser til naboland
*  Kenya - ja - samme sporvidde
*  Sudan - foreslått forbindelse - sporbrudd, 1&nbsp;000&nbsp;mm / 1&nbsp;067&nbsp;mm 
*  Den demokratiske republikken Kongo - nei - sporbrudd, 1&nbsp;000&nbsp;mm / 1&nbsp;067&nbsp;mm
*  Rwanda - ingen jerbaneanlegg
*  Tanzania - ingen direkte forbindelser unntatt via togferje - samme sporvidde

## Sørafrikansk engasjement

I 2005 fikk det sørafrikanske konsortium|konsortiet Rift Valley Railways Consortium (RVRC) konsesjon til å drive både URC og selskapet Kenya Railways i nabolandet.
Ifølge den opprinnelige tidsplanen skulle RVRC ta over driften 1. august 2006. 28. juli 2006 rapporterte East African Standard at overtakelsen var utsatt til 1. november 2006. Overtakelsen fant sted i november og tidsrammen for avtalen er 25 år.

Robert E. Mortensen, som har 30 års erfaring fra selskapet Conrail og som også ledet jernbaneutviklingsselskapet (Railroad Development Corporation) som drev med jernbaneutbygging i Mosambik og Malawi, var administrerende direktør i URC fra august 2006 til oktober samme år. Han ledet så den ugandiske delen av RVRC, *Rift Valley Railways Uganda Limited* som fikk jernbanekonsesjonen.

I oktober 2009 annonserte det australske selskapet Toll Holdings at det hadde inngått en avtale om å drive jernbanene i Kenya og Uganda og erstatte RVRC. Konsortiet hadde blitt kritisert for fallende godstrafikk i de to årene etter overtakelsen. RVRC på sin side hevder at nedgangen skyldes at infrastrukturen var i dårlig stand samt ødeleggelsene under opptøyene i Kenya 2007–2008. Etter overtagelsen ledes virksomheten av folk fra Tolls datterselskap, Patrick Defence Logistics.

## Kenyaopptøyene
Opptøyene medførte ødeleggelser som blokkerte og delvis ødela jernbaneforbindelsen mellom Kenya og Uganda. Dette fikk store økonomiske konsekvenser for Uganda som tapte inntekter og ble påført betydelige, finansielle tap.

## Andre hendelser
I 1989 drepte ugandiske regjeringssoldater 60 sivile i en massakre på Mukura jernbanestasjon.

## Referanser
Konvensjonen om psykotrope stoffer

**Konvensjonen om psykotrope stoffer**, også kalt **FNs konvensjon om psykotrope stoffer av 1971**, er en tilleggsavtale til Narkotikakonvensjonen fra 1961, som utvider listen over de psykotrope stoffer som skal forbys, med fem lister kalt *Schedual I-IV*.
Egenkapitalbevis

**Egenkapitalbevis** (før 1. juli 2009 **Grunnfondsbevis**) er et egenkapitalinstrument utviklet av sparebanknæringen i Norge. De første egenkapitalbevisene ble introdusert i 1988, og i 2010 hadde 49 sparebanker utstedt egenkapitalbevis. Av disse er 29 børsnoterte. Tidligere hadde også forsikringsselskapet Gjensidige utstedt egenkapitalbevis, men foretaket ble i 2010 omdannet til et allmennaksjeselskap.

I 2002 fikk sparebankene også adgang til å omdanne seg til aksjesparebank. Forutsetningen for at den omdannete banken skal kunne kalle seg sparebank, er at den del av sparebankens oppsparte fond som omdannes til en stiftelse, eier minst 10 prosent av aksjene i aksjesparebanken. Den største sparebanken, Gjensidige NOR Sparebank omdannet seg til aksjesparebank og fusjonerte med DnB, den største forretningsbanken, til DnB NOR Bank ASA (i dag DNB Bank). Det ble lagt til grunn at sparebankvirksomheten ble videreført.

Egenkapitalbevis har klare likhetstrekk med aksjer. Forskjellen knytter seg først og fremst til eierrett til selskapsformuen og innflytelse i bankens organer. Hovedprinsippet er at egenkapitalbevisenes eierandel (eierandelskapitalen) og institusjonens øvrige kapital (grunnfondet) underlegges samme regelverk ved tildeling av henholdsvis utbytte og gavetildeling, og ved avsetning til fonds. Den vedtektsfestede eierandelskapitalen er også gitt en bedre prioritet enn den øvrige egenkapitalen i foretaket dersom det foreligger et underskudd. Innflytelsen egenkapitalbeviseierne skal ha i foretakets generalforsamling skal ligge på et sted mellom 20 og 40 % av det totale stemmeantallet, og det er opp til foretaket å fastsette stemmeandelen innenfor disse grensene i sine vedtekter.

Egenkapitalbeviset utgjør en viktig del av sparebankenes kapitalbase. 8 av de 10 største sparebankene (eksl. DnB NOR) har utstedt egenkapitalbevis, og eierandelen i den enkelte bank varierer fra ca. 10 til 55 prosent.

## Referanser


## Eksterne lenker
* www.egenkapitalbevis.no  (kilde)
Hurtigløp på skøyter under Vinter-OL 1924 – 500 meter herrer

**500 meter [[hurtigløp på skøyter]]** var en øvelse med hurtigløp på skøyter under Vinter-OL 1924 programmet. Konkurransen var den første øvelsen ved lekene og ble avholdt lørdag, 26. januar 1924. Det gjør at Charles Jewtraw ble den første gullmedaljevinneren i vinterlekens historie.

27 skøyteløpere fra 10 nasjoner deltok i øvelsen.

## Medaljevinnere

## Rekorder
Verdensrekord var før konkurransen:

*(*)* Rekorden ble satt på høy høyde (over 1000 meter over havet) på naturis.

## Resultater

## Kilder
* Offisiell rapport fra Olympiske leker 1924  &ndash; digitalisert kopi online

## Eksterne lenker
*
Falklandsøyenes lovgivende forsamling

**Falklandsøyenes lovgivende forsamling** (engelsk: *Legislative Assembly of the Falkland Islands*) er den lovgivende forsamlingen på Falklandsøyene. Den erstattet *Legislative Council* i forbindelse med den nye grunnloven som trådte i kraft 1. januar 2009.

Forsamlingen har ti medlemmer og ledes av en *[[speaker]]* (president). Åtte medlemmer velges for fire år, mens de to siste plassene fylles av *Chief Executive* og *Financial Secretary*. Forsamlingen møtes i Stanley rådhus og har kontorer i det nærliggende Gilbert House.

Medlemmene velges gjennom personvalg, da det ikke finnes politiske partier på Falklandsøyene.

## Se også
*President for Falklandsøyenes lovgivende forsamling

## Eksterne lenker
*
Terra Industries

**Terra Industries Inc.** var et amerikansk industriselskap som produserte nitrogen-produkter til kunstgjødsel-industrien. Terra ble etablert i Maryland i 1978. Terra Industries ble oppkjøpt av CF Industries i 2010.

Terra Industries hadde i fjerde kvartal 2009 et resultat på 74 millioner dollar (0,75 dollar per aksje) i kvartalet, ned fra 165 millioner dollar (1,65 dollar per aksje) i samme periode året før. Driftsinntektene beløp seg til 361 millioner dollar i kvartalet, ned fra 684 millioner dollar i samme periode året før.

Yara International ASA signerte i februar 2010 en fusjonsavtale med kontantoppgjør med Terra Industries Inc. for 41,10 dollar per Terra aksje, noe som representerer en markedsverdi for Terra på 4,1 milliarder dollar (24,29 mrd. kroner). Den 2. mars 2010 kom CF Industries med et motbud på 47,40 dollar per aksje for Terra Industries.

## Referanser


## Eksterne lenker
*
Hroar Scheibler

**Hroar Scheibler** (1921–2011) var en norsk maler og grafiker.

Scheibler tok først utdannelse som boktrykker før han studerte ved Statens kunstakademi under Jean Heiberg, Aage Storstein og Per Krohg i årene 1952 til 1956, og dessuten grafikk under Chrix Dahl på Statens håndverks- og kunstindustriskole i 1955–1956. Skoleårene preget ham i liten grad, unntatt treningen med aktmaleri etter levende modell og snusingen på kollegamiljøet som hadde noen betydning.

Scheibler malte mye landskap, særlig furutrær med orange stammer, grågrønt bar og sterkt blått fra himmelen mellom grenene. Som en kontrast til det barske og ustabile klimaet i Norge arbeidet han et år i det solrike Sør-Frankrike. Oliventrær på rød eller oker jord ble et yndlingsmotiv, både der og i det sørlige Spania, hvor han bodde i tre år. Deretter ble det Afrika; Kanariøyene og Tunis, men fremfor alt flere opphold i Kenya og Tanzania. Akasietrærne på rød jod foruten en solid samling landskap og dyrebilder derfra.

Scheibler stilte ut separat i 1954 i Unge Kunstneres Samfund, i 1962, 1965 og 1971 i Kunstnernes Hus, i 1973 i Bergen Kunstforening og Elvegården i Drammen, i 1977 og 1981 i Oslo Kunstforening, i 1986 i Galleri Finsrud, i 1987 i Storebrand Kunstforening, i 1988 i Larvik Kunstforening, i 1990 i Ski Kunstforening, i 1992 i Tønsberg Kunstforening og i Mørchs Kunsthandel i Oslo, dessuten på Høstutstillingene og andre kollektivutstillinger i inn  og utland, blant annet på Biennalen i Sâo Paulo i 1963.

Scheibler er representert i Nasjonalmuséet i Stockholm. Kobberstikksamlingen i København, Nasjonalgalleriet i Oslo, Riksgalleriet og andre gallerier og privatsamlinger. Han er innkjøpt av blant annet Utenriksdepartementet og Norsk Kulturfond.

## Bokutgivelser
Scheibler har i tidens løp vært bidragsyter med artikler i pressen. I september 1996 ga han ut sin en omtale av eget liv kalt *En hensynsløs selvbiografi* med undertittelen *med filosofiske kommentarer*. Forlaget var hans eget, Fatalistforlaget. Han har også utgitt *En kjærlighetshistorie, eller Den gale nymfomanen og den gamle nevrotikeren* (2002), en langt kortere bok, foruten også to rene kunstbøker, *Tegninger og grafikk* (2000) og *Malerier* (1998).

## Utstillinger (utvalg)
* Unge Kunstneres Samfund Oslo (1954)
* Kunstnernes Hus Oslo (1962)
* Kunstnernes Hus Oslo (1971)
* Kunstnernes Hus Oslo (1973)
* Bergens Kunstforening (1973)
* Oslo Kunstforening (1977)
* Oslo Kunstforening (1981)
* Galleri Finsrud Drøbak (1986)
* Larvik Kunstforening (1988)
* Ski Kunstforening Hebekk (1990)
* Tønsberg Kunstforening (1992)

;Gruppeutstillinger, prosjekter, festivaler:
* Nordisk grafikk Stockholm (1960)
* 7. Biennale i São Paulo (1963)
* Norske Grafikere 50-årsjubileumsutstilling Kunstnernes Hus Oslo (1969)
* Internasjonal grafikkutstilling Fredrikstad (1973)
* Nordisk grafikk Bergens Kunstforening (1975)
* Norwegische Graphik Heute, vandreutstilling i Tyskland (1975)

;Innkjøpt av:
* Nasjonalgalleriet
* Bergen Billedgalleri
* Rostock Bymuseum
* Oslo Bymuseum
* Riksgalleriet
* Norsk kulturråd
* Nationalmuseum Stockholm
* Nationalmuseet København
* Oregon State University, USA

## Referanser
Luksusfellen

***Luksusfellen*** er et forbrukerrettet reality- og livsstilsprogram som har gått på TV3 siden 2008. Programmet er produsert av Rubicon TV. 

Luksusfellen ble skapt av BUMP Productions (Banner Universal Motion Pictures LLC) i 2005 med den originale engelske tittelen *Luxury trap* og ble presentert for TV3 Viasat og Metronome (Shine Nordic) i februar 2006. 

Programmet besøker vanlige mennesker som har havnet i økonomisk uføre fordi de er blitt overforbrukere og har lånt penger over evne. Gjennom rådgivning og oppfølgning skal programmets økonomiske eksperter hjelpe folk ut av pengeknipen og lære dem sunnere forbrukeradferd.

Første sesong ble anmeldt til terningkast 1 i VG. Anmeldelser for programmet bedret seg etter hvert. Programmet ble kåret til beste magasin- eller livsstilsprogram under Gullruten 2010. I tillegg har det blitt nominert til Gullrute-klassene beste magasin- eller livsstilsprogram i 2009, beste livsstilsprogram i 2016 og beste reality i 2017, 2018 og 2021. Foran Gullruten 2016 ble dessuten Silje Sandmæl nominert i klassen beste kvinnelige programleder.

TV3 Danmark og TV3 Sverige sender sine egne utgaver av programmet – Luksusfælden og Lyxfällan.

## Medvirkende
Ekspertene i 2018:
* Hallgeir Kvadsheim – forbrukerøkonom
* Silje Sandmæl – forbrukerøkonom
* Magne Gundersen – forbrukerøkonom
* Lene Drange – økonom
* Cecilie Lynum – psykolog
* Robert Speare – psykolog

Tidligere eksperter:
* Elin Ørjasæter – kommentator i E24, forfatter og tidligere hodejeger. Var med i sesong 5 og 6
* Thor Christian Moe – sesong 3
* Lena Heimstad – sesong 3
* Jonas Bakkevig – psykolog
* Christian Vennerød – siviløkonom

## Referanser


## Eksterne lenker
* ''Luksusfellens'' hjemmeside 

* BUMP Productions Luxury Trap hjemmeside
Sidney Skolsky

**Sidney Skolsky** (1905–1983) var en amerikansk skribent, kanskje mest kjent for å være den første som brukte kallenavnet Oscar om Academy Awards i 1934.

Skolsky ble født i New York City i 1905. Etter å ha blitt uteksaminert fra New York University, begynte han å jobbe som presseagent på Broadway. Før han i 1929 ble en Broadway-skribent. Spalten hans, «Time Square Tintypes», baserte seg på karikaturer av skuespillere og stykker.

I 1932 flyttet Skolsky til Hollywood, der han skrev en syndikert sladderspalte. Spalten gjorde han til en av de mest kjente spaltistene i Hollywood, og hovedkvarteret hans, Schwabb's Drugstore, ble kjent også utenfor Hollywood. I Hollywood jobbet han også som manusforfatter og filmprodusent, og opptrådte som seg selv i flere filmer. Han begynte også etterhvert å jobbe i både radio og fjernsyn, med programmet «Sidney Skolsky's Hollywood». Skolsky bidro også til David L. Wolpers TV-serie «Hollywood: The Golden Years» i 1961.

I 1934 var Skolsky den første som brukte kallenavnet Oscar om Academy Awards, i en artikkel om Katharine Hepburns første pris. Akademiet har på sin side aldri villet godta at navnet kom fra Skolsky. Skolsky har selv sagt at han tok kallenavnet fra en gammel vaudeville vits, som begynte «Vil du ha en sigar, Oscar?», for å få frem at prisen hadde en tvilsom verdi.

I 1975 publiserte han sin selvbiografi, med tittelen «Don't Get Me Wrong, I Love Hollywood». Etter hans død i 1983, donerte hans enke alle hans papirer til The Academy Library.

## Referanser


## Kilder
* Biografi på IMDb

## Eksterne lenker
*
The Essential Ozzy Osbourne

***The Essential Ozzy Osbourne*** er et heavy metal-musikkalbum og Ozzy Osbournes fjerde samlealbum som soloartist.

Albumet ble utgitt 11. februar 2003 på Sony Music Entertainment.

## Sporliste
**Disk en**
# «Crazy Train» (Ozzy Osbourne, Randy Rhoads, Bob Daisley) – 4:50 
# «Mr. Crowley» (Osbourne, Rhoads, Daisley) – 4:55 
# «I Don't Know» (konsertopptak) (Osbourne, Rhoads, Daisley) – 5:00 
# «Suicide Solution» (Osbourne, Rhoads, Daisley) – 4:16 
# «Goodbye to Romance» (Osbourne, Rhoads, Daisley) – 5:32 
# «Over the Mountain» (Osbourne, Rhoads, Daisley, Lee Kerslake) – 4:31 
# «Flying High Again» (Osbourne, Rhoads, Daisley, Kerslake) – 4:38 
# «Diary of a Madman» (Osbourne, Rhoads, Daisley, Kerslake) – 6:12 
# «Paranoid» (konsertopptak) (Osbourne, Tony Iommi, Geezer Butler, Bill Ward) – 2:52 
# «Bark at the Moon» (Osbourne) – 4:15 
# «You're No Different» (Osbourne) – 5:49 
# «So Tired» (Osbourne) – 4:00
# «Rock 'n' Roll Rebel» (Osbourne) – 5:21 
# «Breakin' All the Rules» (Osbourne, Zakk Wylde, Daisley, Randy Castillo) – 5:13 
# «Crazy Babies» (Osbourne, Wylde, Daisley) – 4:13 
# «Miracle Man» (Osbourne, Wylde, Daisley, Castillo, John Sinclair) – 3:43 
# «Fire in the Sky» (Osbourne, Wylde, Daisley, Castillo, Sinclair) – 6:24 

**Disk to**
# «Mama, I'm Coming Home» (Osbourne, Wylde, Lemmy Kilmister) – 4:11 
# «Desire» (Osbourne, Wylde, Castillo, Lemmy) – 5:45 
# «No More Tears» (Osbourne, Wylde, Mike Inez, Castillo, John Purdell) – 7:22 
# «Time After Time» (Osbourne, Wylde) – 4:20 
# «Road to Nowhere» (Osbourne, Wylde, Castillo) – 5:09 
# «I Don't Want to Change the World» (konsertopptak)  (Osbourne, Wylde, Castillo, Lemmy) – 4:05 
# «Perry Mason» (Osbourne, Wylde, Purdell) – 5:53 
# «I Just Want You» (Osbourne, Jim Vallance) – 4:56 
# «Thunder Underground» (Osbourne, Wylde, Castillo) – 6:28 
# «See You on the Other Side» (Osbourne, Wylde, Lemmy) – 6:09 
# «Gets Me Through» (Osbourne, Tim Palmer) – 5:04 
# «Dreamer» (Osbourne, Marti Frederiksen, Mick Jones) – 4:44 
# «No Easy Way Out» (Osbourne, Palmer) – 5:06

## Eksterne lenker
*
Lørenskog musikkorps

**Lørenskog musikkorps** er et janitsjarkorps i Lørenskog kommune i Akershus. Det ble stiftet i 20. januar 1953 under navnet Lørenskog Ungdomskorps. Korpset skiftet til dagens navn i 1981. Korpset har rundt 60 medlemmer (2010) og har sine øvelser på Kjenn skole.

Lørenskog Musikkorps deltar i 1.divisjon i NM Janitsjar hvert år og siste resultat (2011) ble en 4.plass. Beste prestasjon er 2.-plass i 1. divisjon i 2003. Samme året mottok korpset Lørenskog kommunes kulturpris, noe som henger høyt.

Korpset holder flere konserter i året hvor den største årlige satsingen er showkonsertene ”Fritt etter noter”. Dette er en unik, stor satsing og produksjon med innleide artister, mye lyd og lys og ofte egen arrangert musikk for showet. Hele produksjonen er av og med korpsets medlemmer noe de er meget stolt av. 
Et annet stort årlig prosjekt er arrangeringen av Akershusmesterskap for korps som gjennomføres i samarbeid med Lørenskog Skolekorps og NMF Akershus. Forrige konkurranse (2011) var det 86 deltakende korps.

Korpset marsjerer 1. og 17. mai, men liker først og fremst å være et allsidig konsertkorps. 
 
Trond Sverre Myhre er korpsets faste dirigent. Han begynte i LMK høsten 2017. Før dette var det Per Gjermund Storrø som førte taktstokken fra år 2000 til 2006 - deretter Tarjei Grimsby.

## Eksterne lenker
* Korpsets hjemmeside: http://lorenskogmusikkorps.com/
* Facebook: http://www.facebook.com/#!/lorenskog.musikkorps?fref=ts
Margaret Herrick

**Margaret Herrick** (født 7. september 1902, død 21. juni 1976) var direktør og bilblotekar i Academy of Motion Picture Arts and Sciences. Herrick er ofte nevt som den som døpte Academy Awards til Oscar, siden prisstatuen «lignet på hennes onkel Oscar», selv om det er flere andre som hevder de har opphavet til navnet.

Herrick ble født i Spokane i Washington som Margaret Buck. Etter å ha uteksaminert fra University of Washington, jobbet hun som bibliotekar i Yakim i Washington. Hun giftet seg med Donald Gledhill, som jobbet som assistenten til generalsekretæren i Academy of Motion Picture Arts and Sciences, og flyttet til Hollywood i 1931. Hun fikk etterhvert stilling som sjefsbibliotekar der, en stilling hun hadde frem til 1943, da hun etterfulgte sin mann i stillingen som midlertidig direktør for akademiet. I 1946 fikk hun stillingen som direktør permanent, og hadde denne stillingen frem til hun pensjonerte seg i 1971.

I 1945 skilte hun seg fra Donald Gledhill, før hun giftet seg på nytt med Philip A. Herrick i 1946. De skilte seg i 1951, men hun beholdt Herrick-navnet.

Akademiets bibliotek i Beverly Hills er oppkalt etter Herrick.

Hun døde i Woodland Hills i California.

## Referanser


## Eksterne lenker
* Nettsider for Margaret Herrick Library
Sophie Frederikke av Mecklenburg-Schwerin

**Sophie Frederikke av Mecklenburg-Schwerin** (født 24. august 1758, død 29. november 1794), datter av hertug Ludvig av Mecklenburg-Schwerin  og Charlotte Sophie av Sachsen-Coburg-Saalfeld.

Hun giftet seg i København den 21. oktober 1774 med arveprins Frederik, sønn av kong Frederik V og dronning Juliane Marie og halvbror til Christian VII.

## Barn

* Christian VIII (1786–1848)
* Juliane Sofie (1788–1858)
* Louise Charlotte (1789–1844)
* Arveprins Ferdinand (1792–1863)

## Referanser


## Litteratur
* 
* Laurs Laursen. 

## Eksterne lenker
* 
* Sofie Frederikke Dansk Biografisk Leksikon
Bygdedans

**Bygdedans** er den eldste og mest særmerkte blant norske folkedanser. Bygdedansene var de mest vanlige dansene i vårt land før runddansen ble populær. De eldste bygdedansformene kom til Norge kanskje allerede på 1500-tallet, og har gjennom tida tatt farge av stilidealer i ulike tidsepoker og de ulike lokalmiljøene de var i, noe som har ført til at vi i dag har et mangfold av danseformer. De eldste formene har enkle steg og bygdedanssnu, mens de nyere er påvirket av runddansen og har hurtig entaktsnu (runddanssnu). Dansene har blitt gjort til bygdenes egne.

Til bygdedans regner en springar, gangar, pols, rull og halling, med ulike lokale navn. Da finnes for eksempel: Vestlandsspringar, Telespringar, Numedalsspringar, Hallingspringar, Numedalsgangar, Telegangar, Nordlandspols, Rørospols og Finnskogpols.

## Eksterne lenker
* Folkedans.com